vaišešika (skr vaiśes´ika), üks hinduismi klassikalisest * kuuest koolkonnast e * daršana-st. Vaišešika järgi koosnevad kõik materiaalsed objektid aatomitest, mille  kombinatsioonidest moodustuvad erinevad ained. Kuid universumit valitseb *seadmus, mida mõistetakse vaimse printsiibina. Vaišešika tuntuim esindaja on 3. saj elanud Kanāda, kes on kirjutanud vaišešika põhiteose Vaiśes´ika-sūtra. 11. sajandiks sulas vaišešika aga lõplikult ühte * njaaja-ga ja neist sai üks koolkond.